‘E-tol gaan nie geskrap word nie’ | Maroela Media
‘E-tol gaan nie geskrap word nie’
David Makhura, Gautengse premier, se kantoor het Dinsdag berigte in die Sowetan ontken wat sê dat Makhura aangekondig het dat die e-tolstelsel in die provinsie geskrap gaan word.
“Die storie is heeltemal verkeerd,” het Makhura se woordvoerder, Thabo Masebe, gesê. Hy volstaan met dit wat die premier Maandag tydens sy provinsiale rede gesê het. “Daar is nêrens gesê dat die e-tolstelsel vervang gaan word nie. Daar is wel sprake om stelsels te kombineer.”
Makhura het Maandag tydens sy provinsiale rede “groot finansiële verligting” vir motoriste beloof en gesê die konsultasieproses is aan die gang.
“Die provinsiale regering is deel van die huidige konsultasieproses om ŉ beter bedeling te ontwikkel wat die negatiewe impak van e-tol op die mense van Gauteng sal verminder,” het Makhura toe gesê. “Ek is vol vertroue dat die nuwe bedeling groot finansiële verligting aan motoriste sal bied, terwyl die betaalstelsel vereenvoudig word om dit vir motoriste makliker te maak om te betaal.”
Foto’s: Bus ry van brug af in Jhb
Saak uitgestel oor jeugsentra wat moet sluit
Al kos dit 1c, sal ek nogsteeds nie daarvoor betaal nie!
Die beste en goedkoopste en maklikste e-tol is geen e-tol nie verwyder alles so maklik soos 1 2 3 val uit n boom. Hulle wil die publiek vir n sucker vang, ongelukkig is niemand betroubaar nie
Nou miskien billik en aanvaarbaar, maar na hoe lank, dan word periodiek verhogings aangekondig.
Ons moet betaal. Maar ek sal nie registreer nie. As hul die pryse opsit, dan hou ek net weer op met betaal. 1c is al duur.